Wolfie vra jou!!!!! – wolfshadowwhispers
Weet jy ek wonder by myself soms oor snaakse goed en wonder ook wat ander mense se antwoorde sal wees. Kom ons maak dit 'n speletjie. Ek vra 'n paar vra en natuurlik antwoord ek die vra myself ook. Hoop iemand speel saam. Ek wil graag sien wat julle antwoord.
Vraag 1: As jy in die Koningkryk van enige Disney Fliek kon bly, watter een sal jy kies en hoekom?
Vir my definitief Neverland van Peter Pan. Ja daar is seerowers en krokkedille maar as jy in Pretoria bly sien jy genoeg Krokkedille elke dag wat nie kan bestuur op die pad nie (en dit sluit mans en vroue in van enige ras, die wolf steriotype nie mense nie) en seerowers, wel ek was al beroof so 'n Neverland seerower is seker maar niks nie.
Hoekom ek Neverland kies is eintlik die meerminne. Kyk volgens legendes kan die dames sing en verbeel jou net as jy by die huis kom na 'n dag se krokkedille en seerowers en 'n meermin sing in haar beste Miemie Coertze stemmetjie Ave Maria vir jou… *sug* Hemels. En dink net aan hoe lekker jy met indiane om die vuur kan dans op die eiland. Peter Pan en Tinkerbelle is nie belangrik nie, maar hulle kan kom kuier as hulle wil. Tinkerbelle moet net nie te veel 'fairy dust' gebruik nie en die goed laat ek nie in my huis toe nie. Die wolf het 'n beleifd teen heavy drugs.
Vraag 2: Iemand maak 'n fliek oor jou lewe, watter liedjie sal jou tema liedjie wees?
Vir my sal dit definitief The Mission UK se Deliverance wees. Ek was gelukkig genoeg om by een van hulle optredes te wees in Pretoria in die nag klub Shaft en die liedjie gee my goeie memories en die woorde raak my diep. Hier is die video:
Dankie vir die lees, kom dis nou jou beurt. Antwoord my ek wil graag jou antwoorde hoor 😉
Deliverance, krokkedille, seerowers
11 thoughts on "Wolfie vra jou!!!!!"
Januarie 25, 2017 at 10:54 nm
Sal eers bietjie moet dink anders kies ek ook "Deliverance"
Lekker speletjie. Ek gaan 'n liedjie op jou gesigboekiemuur los wat jy sekerlik van sal hou na aanleiding van die antwoord van jou eerste vraag. Wanneer ek die liedjie hoor amuseer dit my elke keer
Januarie 26, 2017 at 8:21 vm
Jy kon Deliverance gekies het, ek sou heeltemaal verstaan lol
Januarie 26, 2017 at 8:27 vm
Januarie 26, 2017 at 8:28 vm
Januarie 25, 2017 at 11:39 nm
Mary Poppins! Ek wil sommer Mary wees, of een van die kinders. Ek sal selfs die ma wil wees. Dis 'n fantastiese fliek met pret en fantasie en musiek en dans. Alles is net lekker.
We are riding on a rainbow -Chris de Burgh
Hierdie lied het my net aangegryp van dag een af en in hierdie land ry ons op 'n reënboog, ons moet onsself net toelaat om dit te doen. We are riding on a rainbow, we are riding free, we are riding on a rainbow, just you and me!
Januarie 26, 2017 at 7:47 vm
Supercalifragilisticexpialidocious!!!!! (Ek moes google om seker te maak ek spel dit reg). Fantastiese wereld om in te bly Toortsie. En ek is MAL oor Chris de Burgh. Veral sy 'Spanish Train', 'The Last Time I cried' en 'The Painter'
Januarie 26, 2017 at 12:05 vm
'Legend' om in so 'n magiese woud te kan woon, vergeet van die werklikheid en om Unicorns te kan beleef
'On The Turning Away' en 'Learning to Fly' van Pink Floyd is vir my 'n kombinasie van die simbool van my nuwe pad en uitkyk op die lewe. Ek het uit my kokon ontsnap om vry te kan vlieg en 'no more turning away' or around
'Deliverance' is 'n puik keuse en ek hou baie van jou vertelling van jou koninkryk
Januarie 26, 2017 at 7:49 vm
Jy kry vol punte vir Legend, al is dit nie 'n Disney fliek nie. Dis een van die befokste flieks uit my kinderdae. En Pink Floyd pas jou soos 'n handskoen!
Ek is bly jy het my vertelling en keuses geniet.
Dankie dankie 😉
Januarie 26, 2017 at 4:39 nm
Hey Wolfie. Ek love hierdie speletjies dit laat my altyd lekker dink. Ek wil soos die little mermaid onder die see in die "kingdom of Atlantica" bly !
Ek is nie seker van 'n tema lied nie maar Painted Black van Rolling Stones gaan daar defnitief gespeel word …
Januarie 26, 2017 at 4:49 nm
Goeie keuse. Atlantica is een van die oulikste Disney konkryke vir my ook. EN soos jy kan aflui, dink ek meerminne is sexy. Alles te danke and my kinderdae toe ek die Movie 'Splash' gesien het (Die een met Daryll Hannah)
Paint it Black. Sjoe nou praat jy. Ek is mal oor die song vandat ek 'n kleuter in die 70s was. My broers was toe almal tieners en ek het die song baie gehoor. Dis amper 'deel van my DNA' lol